Nino Costa/La prima sosta
Artorn

La prima sosta 
Stèmber 1944

Solitari sla montagna
Camp sant dla Roà...
Tra le bele fior d'campagna
Ël me fieul l'è stàit sotrà.

L'han sotralo ant la bataja,
sota i crep dle canonà,
con le fiame e la mitraja,
s'a l'han faje la compagnà.

Pian pianin, tacà mè fieul,
pròpe lì contra 'l sò cheur
l'hai posàje dcò 'l mè cheur
derelit e fatigà.

E anvlopà ant l'istess linseul
l'hai sotrà mia poesìa
Përchè a-j fèissa companìa
sla montagna dla Roà.
Leteratura piemontèisa
Poesìa
Nino Costa